कर्सिज़!
राजस्थानी कठपुतली
डैड, देखिए मैंने क्या बनाया।
मैंने इसे रोबॉट आर्टिफ़ैक्ट हैंडलर नाम दिया है, या संक्षेप में कहूँ तो रा।
रा की मदद से हम श्रापित प्राचीन चीज़ों को छुए बिना उन्हें एक जगह से दूसरी जगह लेकर जा पाएँगे।
मैं एक और प्राचीन चीज़ को ग़लती से सक्रिय नहीं करना चाहता,
ख़ास तौर पर, डाई ब्लॉक की भयानक घटना के बाद।
बढ़िया सोचा। मैं तो बस इनका इस्तेमाल कर रहा था।
वह भी ठीक काम करती है।
डैड! आकर देखिए।
आप ठीक हैं?
ठीक हूँ।
नहीं, ऐसा तो पुराना ऐलेक्स कहता।
मुझे फ़िक्र हो रही है।
पहले मेरा होश खो बैठना।
अब उस झाड़ से मेरा संपर्क कमज़ोर हो रहा है।
क्या मैंने सुना कि झाड़ से तुम्हारा संपर्क कमज़ोर हो रहा है?
हाँ। इस्तानबुल से आने के बाद से।
मुझे तुम्हें कुछ दिखाना है।
लगता है इसे चबाया गया है।
मैं भी इसी निष्कर्ष पर पहुँचा था।
अगर किसी चीज़ ने इस झाड़ को कुतर डाला,
तो उसके दाँत बहुत मज़बूत होंगे।
मैं एक ऐसे समुद्री डाकू को जानता था जिसके दाँत बहुत मज़बूत और टिकाऊ थे।
रॉडी स्ट्रॉन्गटूथ।
मैंने उसे एक तोप को चबाते हुए देखा था।
अच्छा आदमी था।
यह मुझे कुछ बताने की कोशिश कर रहा है,
लेकिन संपर्क इतना कमज़ोर है कि मैं उसे पूरी तरह से समझ नहीं पा रहा हूँ।
कोई यह जानबूझकर कर रहा है।
तुम्हें हमेशा यही लगता है कि कोई जानबूझकर कर रहा है।
लेकिन, इस मामले में,
मैं तुमसे सहमत हूँ।
लेकिन ऐसा कौन करेगा? और क्यों?
और प्रतिबंधित विंग का रहस्य और गहराता है।
रस, चलो, कॉर्नेलियस की डायरियों को पढ़ते हैं।
लैरी, स्टैनली,
देखो कि झाड़ को कहीं और से भी चबाया गया है या नहीं।
हम इसकी तह तक जाएँगे।
कॉर्नेलियस की लूट पर मैंने जितना भी शोध किया,
उसमें मैंने कभी उस झाड़ की जाँच करने के बारे में नहीं सोचा।
वैसे, वह हमारी मदद करता रहा है।
कहीं ऐसा तो नहीं कि कोई नहीं चाहता हो कि वह हमारी और मदद करे?
शायद कोई नहीं चाहता हो कि हम किसी एक ख़ास श्राप को ख़त्म करें।
मैं जाकर लैरी और स्टैनली को देखता हूँ।
रा?
रिमोट कहाँ है?
डैड! लैरी?
स्टैनली? कोई है?
हे! मत करो।
रस, तुम ठीक हो?
तुम कुछ बोल क्यों नहीं रहे हो?
लगता है वह बोल नहीं पा रहा है।
हे, मेरे बेटे को छोड़ दो।
मैं बस कुछ देर के लिए ही गया था।
यह कैसे हो गया?
लगता है हॉरस ने एक श्रापित कठपुतली को छू लिया।
और अब वह कठपुतली की कठपुतली बन गया है।
- ऐलेक्स, बचो! - यह क्या...
बेबीलॉन का लुप्त साम्राज्य
क्या हाल हैं, बेहद अहम क्यूरेटर वैंडरहूवेन?
मेरा आज का काम ख़त्म हो गया है।
"बेहद अहम क्यूरेटर वैंडरहूवेन," हँ? मुझे यह पसंद आया।
मैं शायद इसे अपने बिज़नेस कार्ड में लिखवाऊँगी।
मेरी पसंदीदा युवा गाइड कैसी है?
एकदम बढ़िया। मैंने सारा दिन गोदाम में बिताया।
यह एक तरह से बिना श्रापों वाली प्रतिबंधित विंग है।
वहाँ नीचे बहुत सारी मज़ेदार और डरावनी चीज़ें हैं।
वैसे, तुम चीज़ों को वहाँ नीचे ले जाने में भी मेरी मदद कर सकती हो।
प्रदर्शनी में अब जगह नहीं बची है।
गुड आफ़्टरनून, पैंडोरा।
स्काई, क्या मैं तुमसे कुछ बात कर सकती हूँ?
जैसा कि तुम जानती हो, हमारे संग्रहालय में सुरक्षा उल्लंघन हुआ था।
हाँ। बहुत बुरा हुआ।
कुछ पता चला कि कोई चीज़ चोरी हुई है या नहीं?
हम अभी भी उसकी तह तक जाने की कोशिश कर रहे हैं।
हमें यह जानना है कि उस समय सब लोग क्या कर रहे थे।
प्लीज़ मुझे ठीक से याद करके बताओ कि उस समय तुम कहाँ थीं।
क्या तुम्हें मुझ पर शक है?
हम बस सभी संभावनाओं की जाँच कर रहे हैं।
मुझे माफ़ करना।
हे, ऐलेक्स। मैं इस समय बात नहीं कर सकती।
क्या?
रस। ओह, नहीं।
हमने सब कोशिशें कर लीं। कठपुतली उसकी पीठ से हट नहीं रही है।
हे, कठपुतली, मेरे भाई को छोड़ दो!
मैं तुम्हें कोई चोट नहीं पहुँचाऊँगी, कठपुतली।
जयपुर, भारत।
मुझे लगता है यह हमें बताने की कोशिश कर रहा है कि इस प्राचीन चीज़ को कहाँ जाकर लौटाना है।
कुछ लोगों को भारत जाना मुश्किल लगता है,
लेकिन मैं और रूफ़स तुम्हें चुटकियों में वहाँ पहुँचा देंगे।
इसीलिए तो आपसे अच्छा कोई नहीं है।
हम इस प्राचीन चीज़ के बारे में क्या जानते हैं?
उसे भारत के राज्य, राजस्थान के एक कठपुतली चलाने वाले ने बनाया था।
मालूम होता है उसके मरने के बाद, उसका हुनर इस कठपुतली में ज़िंदा रहा।
यह कठपुतली भी है और कठपुतली चलाने वाला भी?
क्या बात है।
"कहानी कठपुतली थिएटर।"
यह वही जगह होगी जहाँ कठपुतली चाहती थी कि रस उसे ले जाए।
तुम जो चाहती थीं, तुम्हें मिल गया, कठपुतली। अब मेरे भाई को आज़ाद कर दो।
अगर इस जगह पर अब कोई ना रहता हो तो?
क्या रस हमेशा के लिए कठपुतली बना रहेगा?
बेशक नहीं।
उसे डराओ मत।
कुछ दिखाई नहीं दे रहा है। अंदर अंधेरा है।
ओह, तेरी। रस कहाँ है?
मॉम, बचिए!
वह क्या था?
इतने सारे बिना बिके टिकट।
लगता है इसीलिए यह थिएटर बंद हो गया, हँ?
रस!
- ऐलेक्स! - डैड!
वह बहुत अच्छा था। और दिखाओ! और दिखाओ!
तुम कहाँ से आ गईं?
यह हमारा थिएटर है।
यह सवाल मुझे तुमसे पूछना चाहिए,
क्योंकि तुम लोग चोरी-छुपे अंदर आकर यह कठपुतली का शो कर रहे हो।
एक बहुत अच्छा कठपुतली का शो।
मुझे माफ़ कर दो।
हमारे इरादे ग़लत नहीं हैं।
हम वैंडरहूवेन परिवार के लोग हैं।
हम यहाँ आए हैं क्योंकि... यह एक लम्बी कहानी है।
बेहतरीन। क्यों ना तुम मुझे यह कहानी सुनाओ और तब तक मैं पुलिस को फ़ोन करके
- उन्हें इस बारे में बताती हूँ? - मम्मा, नहीं! मुझे यह शो पसंद आया।
यह कठपुतली चलाने वाला बहुत अच्छा है। देखो?
तुम्हें यह कठपुतली कहाँ से मिली?
यह मेरे पूर्वज के संग्रह में थी।
क्या तुम इसे पहचानती हो?
हाँ। यह मेरे पूर्वज के संग्रह में थी।
यह कठपुतली मुझे दे दो, प्लीज़।
मम्मा, शो को ख़राब मत कीजिए।
मुस्कान, ज़रा रुको।
यहाँ क्या हो रहा है?
हाल ही में हमें पता चला कि हमारे घर में
कुछ ऐसी प्राचीन चीज़ें मौजूद हैं जो बहुत समय पहले संदिग्ध रूप से प्राप्त की गई थीं।
हम उन्हें एक-एक करके लौटा रहे हैं।
तुम हमारी कठपुतली लौटाने के लिए चोरी से अंदर घुसे,
लेकिन तुम्हारा बेटा कठपुतली मुझे नहीं दे रहा है?
वह नहीं दे सकता।
वह कठपुतली श्रापित है।
श्रापित? क्या तुम पागल हो?
काश हम पागल होते।
मैं समझता हूँ कि हमारी बातों पर यक़ीन करना
कितना मुश्किल है, लेकिन मैं तुम्हें भरोसा दिलाता हूँ।
मुझ पर यक़ीन करो।
मुझे वह कठपुतली दो और मेरे थिएटर से बाहर निकल जाओ। प्लीज़।
अब तुम्हें हमारी बातों पर यक़ीन हुआ?
मैं उस दृश्य को देखने से कभी नहीं थक सकता।
उगता हुआ सूरज, हरी घास, वह डरावना बंदा।
ज़रा रुको।
सुनो, तुम लोग। हमारे सामने एक मसला खड़ा हो गया है।
एक मसला खड़ा हो गया है।
मैंने बाहर एक जासूस को देखा और वह हमारे घर की जासूसी कर रहा था।
शायद यहाँ नीचे हो रही अजीब चीज़ों का सम्बन्ध उससे हो।
यह किसी के उस झाड़ को चबाने की आवाज़ है।
पारकॉर!
वह कहाँ गया?
लगता है हम पर बाहर और अंदर, दोनों तरफ़ से हमला किया जा रहा है।
लेकिन डरना मत।
अब हम तीनों निगरानी पर हैं तो हम इसकी तह तक पहुँचकर रहेंगे।
कठपुतली ने रस को उसे यहाँ लेकर आने के लिए मजबूर किया और तभी तुमने हमें देख लिया।
लेकिन हमने अतीत में काफ़ी श्राप ख़त्म किए हैं।
हम इसे ठीक कर देंगे।
तुम हमें इस कठपुतली के बारे में क्या बता सकती हो?
मैं इस कठपुतली की कहानियाँ सुनते हुए बड़ी हुई थी।
यह मेरे पूर्वज, माला राम भट ने बनाई थी।
वह एक कठपुतली चलाने वाले थे, कोई जादूगर नहीं।
"माला राम अपने समय के सबसे महान कठपुतली चलाने वालों में से एक थे।
अपनी युवावस्था में, उन्होंने दुनिया भर में घूमकर राजाओं और रानियों के सामने कठपुतली का खेल दिखाया।
जब माला राम बूढ़े हो गए, तब वह अपने गाँव में आकर बस गए,
जहाँ उन्होंने अपना हुनर नई पीढ़ियों को सिखाने के लिए
कहानी कठपुतली थिएटर की शुरुआत की।
तब से यह थिएटर उनके परिवार द्वारा चलाया जा रहा है और हमेशा चलाया जाता रहेगा।"
वह आख़िरी हिस्सा अब सच नहीं है।
मैंने इस जगह को चलाते रहने की कोशिश की, लेकिन यह व्यवसाय बहुत मुश्किल रहा है।
पिछले महीने मैंने इसे बंद कर दिया।
मुस्कान को इससे काफ़ी परेशानी हो रही है।
राजा कठपुतली माला राम जी की पसंदीदा कठपुतली थी,
लेकिन मेरे एक पूर्वज ने उसे बेच दिया।
कठपुतली को क्यों बेचा गया होगा?
पता नहीं।
शायद नीचे के गोदाम में तुम्हें और ज़्यादा जानकारी मिल सकती है।
हमारे परिवार की सारी चिट्ठियाँ वहीं रखी हैं।
ध्यान रहे, वहाँ सब चीज़ें अस्त-व्यस्त है।
ख़ुशक़िस्मती से, हमारे पास अस्त-व्यस्त कमरों को व्यवस्थित करने का अनुभव है।
बस हमें बता दो वह कहाँ है।
उसका रास्ता हॉल से आगे जाकर उस दरवाज़े से है।
पैंडोरा, तुम ठीक हो?
हाँ।
और मुझे चिट्ठियाँ मिल गईं।
ये सब... क्या यह हिंदी है?
हाँ, हिंदी ही है।
हमें इन्हें ऊपर लेकर जाना चाहिए ताकि दीपिका अनुवाद करके बता सके।
हम इन सबको ऊपर नहीं ले जा सकते।
हम आख़िर ढूँढ भी क्या रहे हैं?
कह नहीं सकता।
चलो, इन्हें पढ़कर देखते हैं।
शायद हमें कुछ ऐसा दिख जाए जो हमारे काम का हो।
मुस्कान, लगता है तुम थक गई हो।
तुम थोड़ी देर के लिए लेट क्यों नहीं जातीं?
नहीं, मैं सोना नहीं चाहती। मैं शो देखना चाहती हूँ।
तुम्हारे वापस आने पर भी शो यहीं होगा।
लेकिन मुझे नींद नहीं आ रही है।
बेकार की बातें मत करो। मैं देख सकती हूँ तुम्हारी आँखें भारी हैं।
तुम्हें तुरंत सोने जाना चाहिए।
लगता है कठपुतली बिल्कुल नहीं चाहती कि उसकी दर्शक यहाँ से जाए।
उसका पूरा ध्यान मुस्कान पर है।
रस, मैंने कुछ सोचा है।
हे, मुझे कुछ मिला है।
यह कॉर्नेलियस का हस्ताक्षर है।
मैंने यह उनकी डायरियों में देखा है।
डैड?
कितना रोमांचक।
इस सबके होते हुए, अब मैं सो नहीं सकती।
हैलो?
संगीत की आवाज़ बहुत तेज़ है।
वे मेरी आवाज़ नहीं सुन पाएँगे।
शायद उन्हें इसकी आवाज़ सुनाई दे जाए।
यह आवाज़ कैसी है?
यह ढोल की आवाज़ है।
गोदाम में से आ रही है।
पैंडोरा और ऐलेक्स।
दरवाज़ा किसने बंद किया?
डैड कहाँ हैं?
वह तुम्हारे साथ नहीं हैं?
मैं सो रही थी जब मैंने क़दमों की आवाज़ सुनी और फिर मैंने उसे देखा।
क्या मैं उसे वापस तुम्हारे पास लेकर आऊँ?
ठीक है। मैं तुम्हारे फ़ोन का इंतज़ार करूँगी।
डैड हवाई जहाज़ पर मार्जी के साथ हैं।
- क्या? कैसे? - पता नहीं।
उनका इस तरह होश खो बैठना बहुत बड़ी समस्या होती जा रही है, पर पहले यहाँ की समस्या हल करते हैं।
दीपिका, मुझे गोदाम में यह चिट्ठी मिली?
क्या तुम इसका अनुवाद कर सकती हो?
यह 1901 में लिखी गई थी।
इसमें लिखा है, "मेरे पिता के लिए, मैं लिख रहा हूँ क्योंकि मैं आपका सामना नहीं कर सकता।
आपने और माँ ने मेरे लिए जो किया है, मैं उसकी क़द्र करता हूँ।
और मैं जानता हूँ कि माला राम जी ने अपना हुनर इस कठपुतली को दे दिया।
जब मैंने इसके धागों को पकड़ा तो मैंने यह महसूस किया।
लेकिन मैं कठपुतली का खेल नहीं दिखाना चाहता, ना ही मैं थिएटर को संभालना चाहता हूँ।
मैंने राजा कठपुतली एक अमेरिकी आदमी, वैंडरहूवेन को बेच दी,
जो इस कला को लेकर काफ़ी जुनूनी है।
बिक्री की रसीद साथ लगा दी है।
मैं उसके पैसों से एक ट्रेन का टिकट ख़रीद रहा हूँ।
जब मैं अपने पैरों पर खड़ा हो जाऊँगा तो चिट्ठी लिखूँगा।
मुझे उम्मीद है एक दिन आप मुझे माफ़ कर पाएँगे।
तब तक के लिए, आपका बेटा, विराज।"
विराज कौन है?
मेरे पड़-पड़-पड़दादा।
मुझे कोई अंदाज़ा नहीं था कि तुम्हारे पूर्वज को वह कठपुतली उन्होंने बेची थी।
श्राप की वजह यही रही होगी।
राजा कठपुतली ने हमें उसे यहाँ लेकर आने पर मजबूर किया ताकि वह एक बार फिर अपना खेल दिखा सके।
उस परंपरा को जारी रख सके जिसे विराज ने ठुकरा दिया था।
मुझे लगता है इस श्राप को ख़त्म करने का सिर्फ़ एक ही रास्ता है और वह है थिएटर को जारी रखना।
यही माला राम जी चाहते थे।
मैं अपने स्वार्थ में अपना फ़र्ज़ भूल गई थी।
ठीक है, माला राम जी।
मैं थिएटर को जारी रखूँगी।
अब उस लड़के को जाने दीजिए।
मम्मा!
मैं ठीक हूँ, मुस्कान।
यह बस एक शो है।
मुझे समझ नहीं आ रहा है।
मैंने कहा कि मैं थिएटर को जारी रखूँगी।
इस कठपुतली को संतुष्ट करने का कोई तरीक़ा तो ज़रूर होगा।
तुम माला राम जी के बारे में और क्या जानती हो?
मैंने बस यही सुना था कि वह एक महान कठपुतली चलाने वाले थे जिन्हें इस कला से बहुत प्यार था।
वह ऐसे नहीं लगते कि किसी को श्राप दें।
इसीलिए इस सबका कोई मतलब नहीं बन रहा है।
रुको।
इसमें लिखा है कि माला राम जी ने अपना हुनर इस कठपुतली को दे दिया।
विराज को उसके धागों में यह महसूस हुआ था।
लेकिन उन्होंने कठपुतली कॉर्नेलियस को बेचकर इस हुनर को ठुकरा दिया।
और फिर यह प्रतिबंधित विंग में सालों लटकी रही, जहाँ किसी ने इसका इस्तेमाल नहीं किया।
कठपुतली के खेल के प्रति माला राम जी के प्यार को कोई अभिव्यक्ति नहीं मिली।
और इसी वजह से वह वरदान एक श्राप में बदल गया होगा।
मुझे समझ नहीं आ रहा है।
माला राम जी चाहते थे कि कठपुतली के खेल के प्रति उनका प्यार उनके परिवार तक पहुँचे।
मैं उसे स्वीकार करने की कोशिश कर रही हूँ, लेकिन कठपुतली मेरी बात नहीं सुन रही है।
फिर हम उसे सुनने के लिए मजबूर करेंगे।
कठपुतली, अब यह और नहीं चलेगा।
शाबाश, मॉम! शाबाश!
यह टेलीविज़न से भी बेहतर है।
हे, ध्यान से।
तुमने यह अच्छा नहीं किया।
नहीं। मुस्कान, पीछे रहो।
मम्मा, आप इतनी फ़िक्र क्यों कर रही हैं?
यह बस एक शो है।
यह आज तक का सबसे अच्छा शो था।
मम्मा, मैं जानती हूँ कि आप कठपुतली का खेल दिखाने वाली नहीं बनना चाहतीं, लेकिन मैं बनना चाहती हूँ।
मैं आज़ाद हो गया।
मैं फिर से बोल सकता हूँ।
धत् तेरे की। तुम्हारे चुप रहने पर मुझे मज़ा आ रहा था।
बस मज़ाक़ कर रही हूँ।
शुक्र है तुम ठीक हो, हॉरस।
कठपुतली मुस्कान को नियंत्रित नहीं कर रही है।
कैसे?
मुझे लगता है श्राप मुस्कान की वजह से ख़त्म हुआ है।
क्योंकि उसे कठपुतली का खेल पसंद है।
वह इस परंपरा को आगे ले जाना चाहती है।
बात कभी थिएटर की थी ही नहीं।
माला राम जी कभी नहीं चाहते थे कि कोई उनके नक़्शे-क़दम पर ज़बरदस्ती चले।
वैसे, वह नहीं चाहते थे, लेकिन मुझे तो पक्का उनके नक़्शे-क़दम पर ज़बरदस्ती चलना पड़ा।
मम्मा, जब हम यह जगह छोड़कर शहर जाएँगे, तो क्या हम कठपुतली को अपने साथ ले जा सकते हैं?
मैं माला राम जी की तरह कठपुतली का खेल दिखाना चाहती हूँ।
ज़रूर, बेटी।
लेकिन इस समय, मुझे लगता है तुम्हें सो जाना चाहिए।
इसे घर लाने के लिए शुक्रिया।
माफ़ करना इससे तुम्हें इतनी परेशानी हुई।
इसमें तुम्हारी कोई ग़लती नहीं है।
परिवार के मामले चुनौतीपूर्ण हो सकते हैं।
सच कहा।
मुझे लगता है हम सभी को अपनी पारिवारिक विरासतों के साथ तालमेल बिठाना चाहिए।
और नई विरासतें बनानी चाहिए।
हाँ, सच में।
मैं इस बात का पता लगाकर रहूँगा कि मेरे साथ क्या हो रहा है।
क्या उस चबाए हुए झाड़ की वजह से मैं अपने होश खो बैठता हूँ या...
जब तक मैं इसका पता नहीं लगा लेता, मैं चैन से नहीं बैठूँगा।
मुझे माफ़ कर दो। यक़ीन नहीं होता यह बार-बार होता जा रहा है।
मैं बहुत परेशान हूँ।
मैं जानती हूँ तुम परेशान हो, ऐलेक्स।
हम सबको बस तुम्हारी चिंता हो रही है।
मुझे भी।
निगरानी रखनी होगी।
अब मुझे अपनी आँखों को आराम देना चाहिए।
उप-शीर्षक अनुवादक : पुनीत कुसुम